Document ID: 31982D0960

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Δεκεμβρίου 1982 περί τροποποιήσεως της αποφάσεως 82/734/ΕΟΚ του Συμβουλίου σχετικά με τον πίνακα των εγκαταστάσεων στην Ελβετική Συνομοσπονδία που έχουν εγκριθεί για την εξαγωγή νωπών κρεάτων στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του υγειονομικού κτηνιατρικού ελέγχου κατά την εισαγωγή βοοειδών και χοιροειδών ζώων και νωπών κρεάτων προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 υπό α) και β),
Εκτιμώντας:
ότι ο κατάλογος των εγκεκριμένων εγκαταστάσεων στην Ελβετία για την εξαγωγή νωπών κρεάτων στην Κοινότητα καταρτίστηκε αρχικά στην απόφαση 82/734/ΕΟΚ του Συμβουλίου (2)-
ότι από τον συνηθισμένο έλεγχο που πραγματοποιήθηκε, κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της αποφάσεως 80/15/ΕΟΚ της Επιτροπής της 21ης Δεκεμβρίου 1979 σχετικά με τους επιτόπιους ελέγχους που πραγματοποιούνται στο πλαίσιο του καθεστώτος που εφαρμόζεται στις εισαγωγές των βοοειδών και χοιροειδών καθώς και νωπών κρεάτων προελεύσεως τρίτων χωρών (3), διαπιστώθηκε ότι το επίπεδο υγιεινής ορισμένων εγκαταστάσεων μπορεί να θεωρηθεί ως ικανοποιητικό και ότι, ως εκ τούτου, οι εγκαταστάσεις αυτές μπορούν να διατηρηθούν ή να συμπεριληφθούν στον κοινοτικό πίνακα-
ότι ο ίδιος αυτός έλεγχος, εξάλλου, επεσήμανε σε άλλες εγκαταστάσεις είτε ανεπαρκείς προσπάθειες για τη βελτίωση του επιπέδoυ υγιεινής είτε πτώση του επιπέδου- ότι, εντούτοις, αυτό δεν συνεπάγεται, για ορισμένες από αυτές, άμεση στέρηση της εγκρίσεως, αλλά πάντως δικαιολογεί τον περιορισμό της κοινοτικής εγκρίσεως μόνο σε μια ορισμένη περίοδο, μετά την πάροδο της οποίας η εν λόγω έγκριση καταργείται εάν, εν τω μεταξύ, δεν έχουν ληφθεί τα απαραίτητα μέτρα και δεν έχει διαπιστωθεί η εφαρμογή τους σε μια νέα επιτόπια επιθεώρηση που απόκειται στις ελβετικές αρχές να τη ζητήσουν, αν το θεωρούν απαραίτητο-
ότι, επομένως, είναι αναγκαίο να τροποποιηθεί ο κανονισμός των εγκαταστάσεων-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 82/734/ΕΟΚ τροποποιείται ως εξής:
1. Το άρθρο 4 αντικαθίσταται από το ακόλουθο κείμενο:
"Άρθρο 4
Η παρούσα απόφαση επανεξετάζεται και, ενδεχομένως, τροποποιείται πριν από τις 30 Ιουνίου 1983, συναρτήσει των μέτρων που εφαρμόζουν οι ελβετικές αρχές για τον κτηνιατρικό έλεγχο και τις συνθήκες υγιεινής της σφαγής."
2. Το παράρτημα αντικαθίσταται από το παράρτημα της παρούσας αποφάσεως.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 23 Δεκεμβρίου 1982.

Labels: 0
18
17
6